รัฐบาลไทย-ข่าวทำเนียบรัฐบาล-ผู้ว่าฯ ยะลา ลงพื้นที่ติดตามสถานการณ์อุทกภัย และให้กำลังใจประชาชนผู้ประสบภัย เผยขณะนี้หลายพื้นที่ปริมาณน้ำเริ่มลดลงหลังฝนหยุดตก เน้นย้ำ เจ้าหน้าที่ทุกฝ่ายเร่งดูแลให้ความช่วยเหลือ
วันพฤหัสบดีที่ 28 ธันวาคม 2566
28/12/2566
ผู้ว่าฯ ยะลา ลงพื้นที่ติดตามสถานการณ์อุทกภัย และให้กําลังใจประชาชนผู้ประสบภัย เผยขณะนี้หลายพื้นที่ปริมาณน้ําเริ่มลดลงหลังฝนหยุดตก เน้นย้ํา เจ้าหน้าที่ทุกฝ่ายเร่งดูแลให้ความช่วยเหลือ
ผู้ว่าฯ ยะลา ลงพื้นที่ติดตามสถานการณ์อุทกภัย และให้กําลังใจประชาชนผู้ประสบภัย พร้อมเผยขณะนี้หลายพื้นที่ปริมาณน้ําเริ่มลดลงหลังฝนหยุดตก เน้นย้ํา เจ้าหน้าที่ทุกฝ่ายเร่งดูแลให้ความช่วยเหลือประชาชนอย่างเต็มที่ และสแตนบายสายด่วนนิรภัย 1784
ผู้ว่าฯ ยะลา ลงพื้นที่ติดตามสถานการณ์อุทกภัย และให้กําลังใจประชาชนผู้ประสบภัย พร้อมเผยขณะนี้หลายพื้นที่ปริมาณน้ําเริ่มลดลงหลังฝนหยุดตก เน้นย้ํา เจ้าหน้าที่ทุกฝ่ายเร่งดูแลให้ความช่วยเหลือประชาชนอย่างเต็มที่ และสแตนบายสายด่วนนิรภัย 1784 พร้อมให้ความช่วยเหลือประชาชนตลอด 24 ชั่วโมง
เมื่อวันที่ 27 ธ.ค. 66 นายอําพล พงศ์สุวรรณ ผู้ว่าราชการจังหวัดยะลา เปิดเผยว่า ตนพร้อมด้วยรองผู้ว่าราชการจังหวัดยะลา นายอําเภอ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน เจ้าหน้าที่จากส่วนราชการที่เกี่ยวข้อง ผู้แทนภาคเอกชน และประชาชนจิตอาสา ได้ร่วมลงพื้นที่ติดตามสถานการณ์และผลกระทบจากสถานการณ์อุกทกภัยในพื้นที่จังหวัดยะลา พร้อมทั้งได้มอบถุงยังชีพพระราชทาน อาหาร ยารักษาโรค และของใช้จําเป็นให้แก่ประชาชนผู้ประสบภัย และเยี่ยมเยียนให้กําลังใจผู้ได้รับผลกระทบจากสถานการณ์น้ําท่วม ตลอดจนเจ้าหน้าที่ จิตอาสา อาสาสมัคร ผู้ปฏิบัติหน้าที่ช่วยเหลือประชาชน
นายอําพล พงศ์สุวรรณ ผู้ว่าราชการจังหวัดยะลา กล่าวว่า สําหรับภาพรวมสถานการณ์อุทกภัย น้ําป่าไหลหลาก และดินโคลนถล่ม ในพื้นที่จังหวัดยะลานั้น ขณะนี้ระดับน้ําจากแม่น้ําสายหลักทั้งแม่น้ําปัตตานี แม่น้ําสายบุรี และคลองละแอ เริ่มลดลง แต่ยังท่วมขยายเป็นวงกว้าง กระทบ 7 อําเภอ ได้แก่ อ.เมืองยะลา อ.ธารโต อ.ยะหา อ.บันนังสตา อ.กาบัง อ.รามัน และ อ.กรงปินัง รวม 52 ตําบล 295 หมู่บ้าน บ้านเรือนประชาชนได้รับผลกระทบ 18,353 ครัวเรือน ประชาชน 72,596 คน ซึ่งเจ้าหน้าที่ได้บริหารจัดการสถานการณ์ตามแผนเผชิญเหตุและเร่งให้ความช่วยเหลืออพยพพี่น้องประชาชนมายังศูนย์พักพิงแล้วกว่า 704 ครัวเรือน รวม 3,038 คน พร้อมทั้งอํานวยความสะดวกด้านสาธารณสุข อาหาร และน้ําดื่มให้กับประชาชน เน้นย้ําทุกฝ่ายให้ความช่วยเหลือพี่น้องประชาชนอย่างเต็มที่
นายอําพล พงศ์สุวรรณ ผู้ว่าราชการจังหวัดยะลา กล่าวเพิ่มเติมว่า ขณะนี้ที่บริเวณบ้านลิมุด หมู่ที่ 4 ต.ท่าสาป อ.เมืองยะลา ซึ่งเป็นพื้นที่ติดกับแม่น้ําปัตตานี ระดับน้ํายังคงสูงกว่าตลิ่ง อยู่ที่ 0.90 เมตร น้ํายังคงท่วมเป็นพื้นที่บริเวณกว้าง ภาพจากมุมสูงจะเห็นบ้านเรือน และพื้นที่ทางการเกษตรของประชาชน ได้รับความเสียหาย ขณะที่ในพื้นที่ อ.รามัน บริเวณพื้นที่ริมแม่น้ําสายบุรี ระดับน้ํายังคงสูงกว่าตลิ่ง อยู่ที่ 2.35 เมตร น้ํายังคงท่วมเป็นบริเวณกว้างเช่นกัน หลังฝนหยุดตกสถานการณ์น้ําที่ท่วมไหลเข้าถนนในเขตเทศบาลตําบลเมืองรามันห์ ลดระดับลงแล้ว ประชาชนเริ่มสัญจรไปมาได้ แต่ยังไม่สามารถที่จะเดินทางไปยัง จ.นราธิวาส ได้ เนื่องจากมีสะพานขาด ส่วนพื้นที่ ต.อาซ่อง ในขณะนี้รถยนต์กระบะสามารถสัญจรเข้าไปได้แล้ว แต่ต้องใช้ความระมัดระวัง นอกจากนี้ระดับน้ําในคลองละแอ ที่ อ.ยะหา ระดับน้ําลดลงเช่นกัน ซึ่งขณะนี้ทางจังหวัดได้มีการประสานทุกหน่วยงานที่เกี่ยวข้องเพื่อลงพื้นที่ช่วยเหลือผู้ประสบภัยและแก้ไขปัญหาความเดือดร้อนอย่างเร่งด่วน โดยจัดตั้งจุดอพยพให้ประชาชนที่ได้รับความเดือดร้อนเข้าพักชั่วคราว จํานวน 30 แห่ง แจกจ่ายอาหาร น้ําดื่ม และถุงยังชีพให้แก่ประชาชน ส่วนในเรื่องทรัพย์สินความเสียหาย บ้านเรือน ถนน และพืชผลทางการเกษตร หลังจากผ่านวิกฤตในห้วงนี้ ได้กําชับให้เจ้าหน้าที่เร่งสํารวจความเสียหายเพื่อให้ความช่วยเหลือต่อไป
“จังหวัดยะลาได้ประกาศพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย น้ําป่าไหลหลาก น้ําท่วมฉับพลัน และดินสไลด์) ในพื้นที่น้ําท่วม เพื่อประโยชน์ในการจัดการสาธารณภัยให้เป็นไปตามแผนการป้องกันและบรรเทาสาธารณภัยแห่งชาติและการให้ความช่วยเหลือผู้ประสบภัยพิบัติฉุกเฉินเร่งด่วน พร้อมระดมกําลังเจ้าหน้าที่ชุดปฏิบัติการพร้อมเครื่องจักรกลด้านสาธารณภัยเร่งแก้ไขปัญหา ระบายน้ํา และบรรเทาความเดือดร้อนแก่ประชาชนที่ได้รับผลกระทบ สําหรับพื้นที่ที่สถานการณ์เริ่มคลี่คลายแล้วได้ให้เจ้าหน้าที่เข้าฟื้นฟูพื้นที่ประสบภัยให้กลับสู่ภาวะปกติโดยเร็ว เพื่อให้ประชาชนสามารถกลับมาดําเนินชีวิตได้ตามปกติโดยเร็วที่สุด รวมถึงจัดเจ้าหน้าที่เข้าสํารวจและจัดทําบัญชีความเสียหาย เพื่อดําเนินการช่วยเหลือตามระเบียบกระทรวงการคลังฯ ต่อไป สําหรับพี่น้องประชาชนที่ได้รับความเดือดร้อนจากสาธารณภัย สามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” โดยเพิ่มเพื่อน Line ID @1784DDPM และสายด่วนนิรภัย 1784 ตลอด 24 ชั่วโมง นอกจากนี้ ประชาชนยังสามารถติดตามประกาศการแจ้งเตือนภัยได้ที่แอปพลิเคชัน “THAI DISASTER ALERT”” นายอําพลฯ กล่าวทิ้งท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน
#SDGsforAll #ChangeforGood